Λοιπόν, αυτό ήταν, μάγκες. Ήρθαμε εδώ για να σπάσουμε πλάκα! Εμπρός!
Καλώς ήρθατε στο Halcyon, το πολυτελέστερο διαστημικό κρουαζιερόπλοιο στον γαλαξία.
Είμαι ο Λάντο Καλρίσιαν, νεοδιόριστος πρεσβευτής της Chandrila Star Line,
όπου το ταξίδι σας είναι τιμή μας.
Δείτε, παιδιά! Ο Λάντο! Γεια σου, Λάντο!
Ολόγραμμα είναι, Φιν.
Δεν είναι φοβερά; Ούτε στρατιώτες της Αυτοκρατορίας, ούτε μαχητικά ΤΙΕ,
ούτε κίνδυνος αφανισμού του γαλαξία.
Θα ζήσουμε μια περιπέτεια. Μια ανέμελη περιπέτεια.
Καλή ιδέα, φιλάρα, αλλά...
Οι ήρωες κάνουν διακοπές;
Δείτε εδώ δραστηριότητες!
Πο, εσένα σ' αρέσουν οι δραστηριότητες.
Όντως, μ' αρέσουν οι δραστηριότητες.
Ξεκινάμε με μια ξενάγηση στη γέφυρα, συνεχίζουμε μ' ένα τουρνουά σαμπάκ,
μετά τσιμπάμε κάτι στην τραπεζαρία.
Στα γρήγορα, όμως, γιατί μετά έχουμε περίπατο στο κατάστρωμα.
Πο, σε διακοπές είμαστε. Πότε θα χαλαρώσουμε;
Μπορώ να μας βάλω πέντε λεπτά χαλάρωσης
μεταξύ σάφλμπορντ κι επίσκεψης στις μηχανές του σκάφους.
"Επίσκεψη στις μηχανές του σκάφους";
Αυτός είσαι, Πο! Κι ορίστε, για να είμαστε ωραίοι, Ρέι.
Δεν θα με χαλούσε λίγο Δ και Δ και Δ. Διακοπές, διασκέδαση και διάβασμα.
Διασκέδαση με βιβλίο των Τζεντάι;
Ο καθένας διασκεδάζει με τον τρόπο του.
-Πολύ καλό αυτό. -Έχουν και σπα.
Λουτρά με έλαια για όλους! Επιτέλους, ώρα για χαλάρωση.
-Όχι τέτοιου είδους χαλάρωση. -Άσ' το.
Ναι, μα... Το αφήνω.
Βλέπετε; Όλα θα πάνε σούπερ! Το έχουμε ανάγκη.
Πόσο μάλλον που δεν θα ξαναείμαστε ποτέ όλοι μαζί.
Τέλος πάντων, πάω να μας κάνω τσεκ-ιν.
Λοιπόν, δεν έχουμε καιρό για χάσιμο. Ώρα να πηγαίνουμε.
Εσύ για πού το 'βαλες;
Για το κατάστρωμα.
Θα προσπαθούσα να σε μεταπείσω, μα έχουμε αργήσει ήδη.
Λοιπόν, η Ρόουζ κι η Ρέι είναι στην κουβέρτα επτά, καμπίνα 301...
Ρέι; Ρόουζ; Πού πήγαν όλοι; Το ζητούμενο ήταν να κάναμε τα πάντα μαζί.
Προσοχή, επιβάτες. Το Halcyon αναχωρεί από τον Τσαντρίλα.
Ετοιμαστείτε για διακοπές όπως δεν τις έχετε ξαναζήσει.
Σφίξτε καλά τις ζώνες σας.
LEGO STAR WARS: ΚΑΛΟΚΑΙΡΙΝΕΣ Διακοπές
Γεια χαρά. Είμαι ο BV-RJ, ανθρωπο-σάιμποργκ μπάρμαν.
Να σας φτιάξω ένα ποτό;
Τι προτείνεις σ' έναν που τον παράτησαν οι φίλοι του;
Καλύτερους φίλους;
Έχω το κατάλληλο ποτό: το κοκτέιλ Γιερντούα.
Το ταξίδι αυτό δεν εξελίσσεται όπως έλπιζα.
Έτσι γίνεται συνήθως.
Συμφωνείς; Εγώ... Όπα! Τι έχει μέσα αυτό;
Ποιος είσαι;
Ο Όμπι-Ουάν Κενόμπι. Γεια σου.
Ο Όμπι-Ουάν Κενόμπι; Μάχη του Τζεονόσις;
Επίθεση στον Φελούσια; Πολιορκία του Ράιλοθ;
Είμαι εξπέρ στους Πολέμους των Κλώνων.
Τιμή μου, κύριε. Στρατηγέ. Κύριε στρατηγέ. Στρατηγέ Κενόμπι.
Ας αφήσουμε κατά μέρος τις τυπικότητες, νεαρέ Φιν.
Λέγε με Όμπι-Ουάν. Σε διακοπές είμαστε, άλλωστε.
Η Ρέι κάποτε μου είπε ότι οι Τζεντάι εμφανίζονται σε περίπτωση ανάγκης.
Γι' αυτό είσαι εδώ; Περί τίνος πρόκειται; Κι άλλο Άστρο του Θανάτου;
Δεύτερο Τάγμα; Ο αυτοκράτορας ξαναεπιστρέφει ξανά;
Όχι, διαισθάνθηκα ότι ένας Τζεντάι έχει ανάγκη από συμβουλές.
Η Ρέι είναι κάπου στο σκάφος, αλλά δεν είμαι σίγουρος πού.
Σ' εσένα αναφέρομαι.
Εγώ; Καλά είμαι.
Οι φίλοι μου έφυγαν, όμως αράζω σ' ένα άδειο μπαρ μ' ένα φάντασμα Τζεντάι.
Φιν...
Εντάξει, δεν είμαι καλά.
Οι φίλοι μου έφυγαν, κι εγώ αράζω σ' ένα άδειο μπαρ μ' ένα φάντασμα Τζεντάι.
Διακοπές είναι, Φιν. Διασκεδάζουν.
Πρέπει να μάθεις κι εσύ να διασκεδάζεις.
Για στάσου. Τι ξέρεις εσύ από διακοπές;
Θες να μου πεις ότι ο σπουδαίος Όμπι-Ουάν Κενόμπι έκανε διακοπές;
Από μια άποψη, έστω. Παλιά στον Τατουίν.
Μοιάζεις σαν να έχασες σε διαγωνισμό αρμέγματος μπάνθα.
Πού να σ' τα λέω.
Θες καφέ;
Χυμό Τζάουα. Με μπόλικο πάγο. Αν ρωτήσει κανείς, είμαι εδώ όλη μέρα.
Να τη.
Δείξε μας την ταυτότητά σου, κατάσκοπε.
Εγώ; Δεν είμαι κατάσκοπος. Κάνω διακοπές με τον άντρα μου.
Διακοπές; Στο Μος Άισλι;
Χα-Μος γίνεται.
Δείξε ταυτότητα.
Ταυτότητα; Πού την έβαλα... Να πάρει.
Αγάπη, μήπως άφησα την ταυτότητά μας στον Μεγάλο Λάκκο του Καρκούν;
Ο οποίος, παρεμπιπτόντως, δεν λέει και πολλά.
Εγώ δεν θα 'μπλεκα.
Θα ξεχνούσε και το κεφάλι της, αν δεν της το 'βαζε κάποιος.
Ταυτότητα. Αμέσως.
Δεν είναι ανάγκη να δείτε την ταυτότητά της.
Δεν είναι ανάγκη να δούμε την ταυτότητά της.
Δεν είναι η κατάσκοπος που ψάχνετε.
Δεν είναι η κατάσκοπος που ψάχνουμε.
Θα απολαύσει το ταξίδι της.
Απόλαυσε το ταξίδι σου.
-Ευχαριστώ. -Μπεν. Χαρά μου.
Συγγνώμη, μα δεν έχω χρόνο για κουβέντα. Είμαι βιαστική.
Σοβαρά σ' το λέω, μην μπλέξεις.
Στάσου, δεσποινίς...
Βαλέρια. Κόλβετ Βαλέρια.
Μήπως θες βοήθεια στην κατασκοπευτική αποστολή σου;
Μην ανησυχείς, δεν θα σε μαρτυρήσω.
Ούτ' εγώ θα μαρτυρήσω εσένα, Τζεντάι.
Λοιπόν, έρχεσαι ή όχι;
Η ομάδα μου υπέκλεψε ένα φορτίο κοάξιου,
αλλά μας την έπεσε ο Τζάμπα,
που τώρα θέλει να το πουλήσει πίσω στην Αυτοκρατορία.
Όλα θα λάβουν χώρα στο ετήσιο μπάρμπεκιου γενεθλίων του,
τη μοναδική μέρα του χρόνου που ανοίγει το παλάτι του σε όλους.
Έξυπνο. Όταν κάνεις ντιλ μπροστά σε κόσμο,
δεν έχεις φόβο μήπως σε προδώσει κάποιος εκατέρωθεν.
Δεν θα 'ναι τόσο έξυπνο όταν το ξανακλέψουμε.
Τι έχεις κατά νου;
Παίξ' το κουλ.
Ένα παντρεμένο ζευγάρι που κάνει διακοπές και διασκεδάζει σε μπάρμπεκιου γενεθλίων.
Θα ψάξω για το κοάξιο, εσύ κράτα τσίλιες. Και προσπάθησε να κάνεις κέφι.
Μάλιστα. Εντάξει. Ορίστε. Κάνω κέφι.
Μπεν, έχεις πάει ποτέ σε πάρτι; Χαλάρωσες ποτέ;
Πάρε κάτι να φας. Συναναστρέψου με κόσμο. Ίσως μάθεις κάτι χρήσιμο.
Αυτό είναι... Να συναναστραφώ.
Πώς πήγε η συναναστροφή;
Πέρασα κατευθείαν στο φαΐ.
Εντόπισες το κοάξιο;
Έτσι νομίζω. Αλλά το φυλάνε κάτι αυτοκρατορικοί και τσιράκια του Τζάμπα.
Πρέπει να φτάσω σ' αυτό περνώντας απαρατήρητη.
-Ακούγεται μάλλον δύσκολο. -Μην το συζητάς.
Είχα τσακωθεί με κάποια απ' αυτά τα άτομα στο παρελθόν.
Αυτούς, αυτούς κι αυτούς.
Σαν να λέμε όλους, εκτός απ' αυτόν τον Τζάουα.
Όχι, και μ' αυτόν. Χρειάζομαι έναν αντιπερισπασμό.
Και πώς ακριβώς σκοπεύεις να τον πετύχεις;
Δεν θα τον πετύχω εγώ, αλλά εσύ.
"Γκαμοριανές Κοπέλες" σε ρε μείζονα.
Θα τραγουδήσεις.
Εγώ; Θα τραγουδήσω;
Όχι. Δεν τραγουδάω.
Γκαμοριανές κοπέλες χορεύουν όλη νύχτα
Από τις άμμους του Τατουίν
Ως τους λόφους του Κάντο Μπάιτ;
Έλα, Μπεν. Πρέπει να τους μαγεύσεις. Βάλε τη Δύναμη... της προσωπικότητάς σου.
Ναι...
Γκαμοριανά αγόρια, ελάτε στην πίστα
Ώρα για χορό, μη σας πιάνει νύστα
Γκαμοριανές κοπέλες και Γκαμοριανά αγόρια Κουνηθείτε...
Έτσι μπράβο. Συνέχισε.
Γκαμοριανές κοπέλες και Γκαμοριανά αγόρια
Πετάνε στο διάστημα και δεν έχουν όρια
Γκαμοριανά αγόρια και Γκαμοριανές κοπέλες
Λικνίζουν το κορμί τους, κάνουν τρέλες
-Γκαμοριανές κοπέλες και Γκαμοριανά αγόρια -Ναι!
Οι Ρόντιαν, στην πίστα! Ελάτε, Ρόντιαν!
Και τώρα οι Τζάουα στην πίστα.
Ουτίνι!
Γκαμοριανές κοπέλες και Γκαμοριανά αγόρια
"Ουτίνι" δεν θα πεις τίποτα!
Στρατιώτες, παρουσιαστείτε στο πόστο σας.
Κοίτα, είναι ο τύπος από την καντίνα!
Η πίστα είναι πια το πόστο σας Πώς είπες;
Η πίστα είναι πια το πόστο σας!
Ναι! Για ν' ακούσω φωνές από τον Εξωτερικό Δακτύλιο!
Τώρα απ' τους Δίδυμους Ήλιους!
Να προχωρήσουμε με τη συναλλαγή;
Η Αυτοκρατορία διατίθεται να σ' ανταμείψει για το κοάξιο
μ' ένα ποσό αντάξιο δώρου γενεθλίων.
Κυνηγοί επικηρυγμένων! Αυτοκρατορικοί αξιωματούχοι, μην κρύβεστε!
Δίκιο έχει. Δεν μπορώ να κρύψω... τις κινήσεις μου!
Δεν χορεύω.
Καλά. Αλλά μόνο επειδή έχεις γενέθλια.
Πάμε, Τζάμπα!
Στην πίστα! Κούνα την ουρά σου!
Όταν λέω "Νι Τζάμπα", εσείς λέτε "Νομπάτα".
-Νι Τζάμπα! -Νομπάτα!
Μπεν! Το πήρα! Πάμε να φύγουμε!
Τι; Από δω η γυναίκα μου. Ναι!
Είμαστε ένα παντρεμένο ζευγάρι που περνάει καλά στις διακοπές!
Τι ωραίο ζευγάρι!
-Όντως! -Τέλειωνε!
Ευχαριστώ! Σας ευχαριστώ όλους!
Πρέπει να φύγουμε αμέσως.
Αλτ, άτιμοι αντάρτ...
Ευχαριστώ, Μπεν.
Φαίνεται πως θα χρειαστούμε καινούριο μεταφορικό.
Εκεί! Η λέμβος που πήραν δώρο στον Τζάμπα!
Επόμενη στάση: διαστημικός σταθμός Μος Άισλι.
Ένα άντρο κακοποιών και αλητών!
Πάτα γκάζι!
Πιο γρήγορα!
Τέρμα το πατάω! Ωραίο δώρο τού έκαναν...
Αν χτυπήσει το κοάξιο, θα γίνουμε ψητοί. Βγάλ' τον από τη μέση.
Χάσαμε το κανόνι!
Κάνε κάτι, Μπεν!
Ξέφυγαν. Θα ξανάρθω.
Καλά, εντάξει. Θα φέρω κι άλλο πάγο.
Λοιπόν, αυτό ήταν όλο. Σίγουρα δεν θες να έρθεις μαζί μου;
Η Επανάσταση έχει ανάγκη από βοήθεια.
Έχω γεράσει για τέτοιου είδους πράγματα.
Ακόμα το 'χεις, παππού. Και δεν αναφέρομαι μόνο στα κόλπα των Τζεντάι.
Παραδέξου το. Πέρασες ωραία πριν που τραγουδούσες και χόρευες.
Όντως, πέρασα.
Αλλά έχω υποχρεώσεις εδώ.
Ευχαριστώ που υποδύθηκες υπέροχα τον σύζυγο, Μπεν.
Είθε η Δύναμη να είναι μαζί σου, Κολβέτ.
Φαράγγι του Επαίτη, σου 'ρχομαι!
Γκαμοριανές κοπέλες χορεύουν όλη νύχτα
Από τις άμμους του Τατουίν Ως τους λόφους του Κάντο Μπάιτ
Δηλαδή, ακόμα και στο ρεπό σου, έκανες πράγματα ως Τζεντάι;
Λυπάμαι που σ' το λέω, μα αυτό δεν ήταν διακοπές.
Ήταν για μένα. Απόλαυσα κάθε στιγμή, Φιν, και σε συμβουλεύω να κάνεις το ίδιο.
Η ζωή μ' έχει διδάξει ότι κανείς δεν ξέρει πόσο μπορεί να διαρκέσει μια στιγμή.
"Απόλαυσε την κάθε στιγμή." Δεν πρόκειται να συμβεί αυτό όσο κάθομαι εδώ.
Καλώς ήλθατε στον προσομοιωτή κλίματος. Λιαστείτε κάτω από τον τεχνητό μας ήλιο.
Αλλά να έχετε μαζί σας αντηλιακό, γιατί το κάψιμο είναι αληθινό.
Ρέι! Επιτέλους σε βρήκα! Δεν μπορείς να φανταστείς τι έγινε!
Καθόμουν μόνος μου στο μπαρ,
και ξαφνικά ο Όμπι-Ουάν Κενόμπι εμφανίστηκε μπροστά μου και...
Κάτσε. Αυτό σημαίνει ότι είμαι επισήμως πια Τζεντάι ή... Ρέι;
Ποργκ. Ένα σωρό ποργκ με κοιτάζουν με τα μεγάλα, ποργκίσια μάτια τους.
Θα τα πούμε αργότερα. Άσ' το.
Πλησιάζουμε στον Σκάριφ, τον πρώτο μας σταθμό.
Οι πρόσφατα αποκατεστημένες παραλίες είναι το τέλειο μέρος
για ξεκούραση και σερφ με τους φίλους και την οικογένεια.
Η μεταφορά είναι δωρεάν...
Αφέντη Φιν!
3PO! Πού χάθηκες;
Τα λουτρά με έλαια ήταν το κάτι άλλο!
Είχα μαζέψει πουρί σε σημεία που δεν φανταζόμουν.
Είδες τους άλλους;
-Φιν! Εδώ είσαι. -Γεια! Εσάς έψαχνα.
-Πού είναι ο Πο; -Τον παρατήσαμε.
Μας έχει ξεθεώσει με συνεχείς δραστηριότητες.
Κανόνισε ξενάγηση μέχρι και στον συμπιεστή απορριμμάτων!
Γρήγορα. Να κρυφτούμε πριν...
Εδώ είστε όλοι;
...μας βρει.
Παρντόν, με συγχωρείτε, συγγνώμη.
Ανοίξτε δρόμο για τον στρατηγό.
Σοβαρά, κάντε άκρη. Συγγνώμη.
Παιδιά, παραλείψατε τη Γευστική Εμπειρία στον Γαλαξία.
Ρόουζ, Τσούι, θα λατρέψετε τους γαλαξιακούς λουκουμάδες με κρέμα!
Απλωθείτε! Δεν θα μας κυνηγήσει όλους!
Περιμένετέ μας!
Οι άκατοι αναχωρούν.
Συνέχισε να περνάς καλά!
Δεν πειράζει. Δεν έχει σημασία τι κάνουμε,
αρκεί να το κάνουμε μαζί.
Πάμε να φύγουμε από δω.
"Απόλαυσε την κάθε στιγμή, Φιν."
Να με, λοιπόν, να απολαμβάνω την κάθε στιγμή. Μόνος μου.
Ποιος είσαι εσύ;
Ο Άνακιν Σκαϊγουόκερ.
Ο Άνακιν Σκαϊγουόκερ; Αυτή η μέρα γίνεται όλο και πιο αλλόκοτη.
Να μαντέψω: ήρθες να βοηθήσεις έναν Τζεντάι που κινδυνεύει.
Γι' αυτό έσκασα μύτη, για να δω τον Φιν.
Λοιπόν, τι χαμπάρια;
Οργάνωσα ένα ταξίδι με τους φίλους μου,
αλλά απ' την ώρα που φύγαμε, όλα πηγαίνουν στραβά.
Πρώτα τους έχασα, μετά τους βρήκα, μετά τους ξαναέχασα,
κι ο Όμπι-Ουάν Κενόμπι λέει να απολαμβάνω την κάθε στιγμή,
αλλά ξέμεινα εδώ πέρα μόνος, πάλι.
Για στάσου. Ο Όμπι-Ουάν σε προέτρεψε να διασκεδάσεις;
Αλήθεια; Ο Όμπι-Ουάν; Κενόμπι;
Κι ούτε καν αυτό δεν μπορώ να κάνω.
Άμμος, ρε φίλε! Μπαίνει παντού.
Πώς την είχα δει; Μάλλον η Ρόουζ είχε δίκιο.
Οι ήρωες δεν πάνε διακοπές. Οι κακοί με τίποτα.
Είσαι σίγουρος γι' αυτό;
Αυτήν τη στιγμή, δεν είμαι σίγουρος για τίποτα, εντάξει;
Μόνο για το ότι έχει μπει άμμος σε μέρη που δεν θα έπρεπε να είναι.
Φιν, μην τσαντίζεσαι τόσο και χαλάρωσε, ρε συ.
Κι αν σου έλεγα ότι και οι κακοί πάνε διακοπές;
Μάλιστα, ήξερα έναν τύπο που χειρότερός του δεν υπάρχει.
Κι ακόμα κι εκείνος πήγε διακοπές.
Χαρούμενη Ημέρα Αυτοκρατορίας!
Σήμερα γιορτάζουμε την τάξη που επιφέραμε στον γαλαξία.
-Εμείς; -Εσύ.
Σίγουρα είναι γιορτή. Γι' αυτούς εκεί κάτω που γλεντάνε,
κουνώντας ανόητα βεγγαλικά, καταβροχθίζοντας τυλιχτά με ρόντο.
Θέλω να σας κάνω όλους σκόνη!
Για μένα, όμως, τι είναι; Μια μέρα σαν τις άλλες.
Ξύπνημα, ελαφρύ πρωινό, και μετά... τίποτα.
Ούτε Τζεντάι, ούτε κάτι για να κατακτήσω, δεν έχω τίποτα να κάνω.
Μόνο ανόητες γραφειοκρατικές σαχλαμάρες. Πάλι καλά που δεν τις κάνω σκόνη.
Κοίτα, η Γερουσία τσακώνεται περί φορολόγησης απόμακρων εμπορικών οδών.
Άλλα νέα;
Ξέρεις τι να κάνεις. Σπάσ' το, διάλυσέ το, λιώσ' το.
Δρόμο τώρα, Δικέρατε Τόμι.
Ξέρεις, μερικές φορές εύχομαι να μπορούσα να τ' αφήσω όλα αυτά πίσω μου.
Να μην έχω κανέναν να με πρήζει, καμία σκοτούρα στον γαλαξία.
"Καμία σκοτούρα στον γαλαξία." Αυτό είναι! Θα σε πάρουμε μακριά από δω.
Ξέρω το κατάλληλο μέρος.
Τι σου έλεγα; Ο Σκάριφ έχει τις καλύτερες παραλίες στον γαλαξία.
Το ιδανικό μέρος για να νιώσεις πως είσαι στον παράδεισο.
Ναι, το κράνος και η στολή φωνάζουν "παράδεισος".
Ξεκίνα να τρίβεις. Γερά. Και μην ξεχάσεις τους ώμους. Θα πάθω κάνα έγκαυμα.
Κοίτα, μόνο μια άδεια παραλία. Κανείς να σ' ενοχλεί, να σου τρώει τον χρόνο.
-Είναι τόσο... -Ανιαρά.
Αυτό ακούγεται... όχι ανιαρό.
Λοιπόν, αφήστε κάτω τα φωτόσπαθα κι ελάτε
με Δύναμη στην πίστα! Το πιάσατε, έτσι; Με "Δύναμη".
Ξεκινάμε!
Βγείτε έξω στον ήλιο τώρα Βγείτε και γλεντήστε τώρα
Πετάξτε σ' ένα μέρος Στο διάστημα
Πολύ, πολύ μακρινό
Κάνε άκρη. Εσύ!
Φύγε από δω! Έχεις ιδέα ποιος είμαι;
Έπρεπε να κάνω σκόνη αυτό το χαμόγελο από τα χείλη του.
Νόμιζα πως είπες ότι αυτή η παραλία είναι άδεια. Λειτουργεί στο φουλ.
Καλά που φύγαμε από τον πυκνοκατοικημένο Κόρισαντ.
Κοίτα, κι άλλα τραγούδια και χοροί.
Τι ωραία που κυλάει αυτή η Ημέρα Αυτοκρατορίας...
Διασχίσαμε τον μισό γαλαξία γι' αυτό εδώ;
Εγώ φταίω.
Κακώς σ' άφησα να πάρεις την πρωτοβουλία.
Βρομάει σαν Μον Καλαμάρι με χλώριο εδώ.
Ως εδώ πια! Για σένα τα έκανα όλα αυτά.
Λες να θέλω να τριγυρνάω μες στον ήλιο; Έχω σκάσει μ' αυτήν τη στολή.
-Δίκιο είχες. Πάμε σπίτι. -Καλά.
-Θα 'ναι μακρύ το ταξίδι. -Ειδικά έτσι όπως πετάς εσύ.
Θ' ανατινάξω την ακτή
Είμαστε οι Βικ Βάνκο και τα Αγόρια Μπιθ.
Και τώρα, ποιος είναι έτοιμος για τον μεγάλο μας διαγωνισμό μπιτς βόλεϊ;
Όχι εγώ.
Οι νικητές παίρνουν δύο δωρεάν εισιτήρια για τον μπουφέ "φάε όσο θέλεις".
Σιγά το πράγμα.
Και θα ανακηρυχθούν Ηγεμόνες της Παραλίας!
Ηγεμόνας; Άρχοντα Βέιντερ, ετοιμάσου για μάχη.
Είμαι ξεμαρκάριστος! Εδώ! Δώσε μου πάσα!
Κόλλα το ψηλά. Μετά χαμηλά. Κι ανάποδα.
Λίμπο, όλοι!
Κάηκα!
Ποιος έχει σειρά;
Νικητές σε κάθε διαγωνισμό και Ηγεμόνες της Παραλίας είναι...
Δεν συγκράτησα τα ονόματά σας.
Με λένε Σιβ. Σιβ Πάλπα... Σκάι... Γουέλκερ... Τζούνιορ;
Κι ο φίλος σου μου φαίνεται πολύ γνωστός.
Ποιος; Αυτός; Ένας ασήμαντος είναι.
Οι Ηγεμόνες της Παραλίας!
Ακριβώς! Ηγεμόνας της Παραλίας! Εγώ! Απεριόριστη εξουσία!
-Τι είναι αυτό το έκτρωμα; -Βραβείο συμμετοχής.
Θέλαμε κάτι πιο χαλαρό,
γιατί εδώ στον Σκάριφ, όλοι είναι ηγεμόνες.
Βρε Βικ... Αν όλοι είναι ηγεμόνες, τότε δεν είναι κανείς.
Κι αν δεν υπάρχει ηγεμόνας, επικρατεί το χάος! Θα γίνετε σκόνη!
Ο Αυτοκράτορας!
Ο Νταρθ Βέιντερ!
Δεν έχουμε ώρα για μπουφέ. Έχουμε δουλειά. Πολλή δουλειά.
Δουλειά; Μα είμαστε σε διακοπές.
Αυτό είναι το θέμα. Αυτό το ταξιδάκι μ' έκανε να αντιληφθώ κάτι:
όταν κάνεις αυτό που αγαπάς, κάθε μέρα είναι σαν διακοπές.
Λοιπόν, θα φτιάξουμε μια βάση της Αυτοκρατορίας εδώ στον Σκάριφ.
Η σκηνή που απέμεινε είναι ό,τι πρέπει για στρατώνας.
Η αποθήκη δεδομένων θα γεμίσει εκείνον τον αμμόλοφο.
Κι ασφαλώς, θα βάλουμε μια πύλη με ασπίδα εδώ,
ενώ τον διακόπτη της εκεί μακριά.
Άρα ο Σκάριφ ήταν θέρετρο, μετά έγινε βάση της Αυτοκρατορίας και τώρα ξανά θέρετρο.
Είχε μερικά μπρος πίσω. Αλλά μην παραβλέπεις το δίδαγμα.
Ο Αυτοκράτορας ήταν ανικανοποίητος;
-Ναι, αλλά όχι. -Άμμος και στολή δεν πάνε μαζί;
-Σχεδόν. -Μακριά από τη σκοτεινή πλευρά;
Εντέλει. Πάνω απ' όλα, όμως, προσπάθησε να βρεις την ευτυχία. Κάνε ό,τι σ' αρέσει.
Τι σ' αρέσει να κάνεις, Φιν;
Τι μ' αρέσει;
Απάντησε σ' αυτό το ερώτημα, και θα περάσεις φίνα.
"Κάνε ό,τι σ' αρέσει." Στάσου. Μου έδωσες ένα μάθημα ζωής από τον Αυτοκράτορα;
"Απόλαυσε τις διακοπές σου όσο μπορείς." "Κάνε ό,τι σ' αρέσει."
Πού πήγαν;
Στην εταιρεία μας, θέλουμε η εμπειρία σας να είναι σαν τις μπέρτες μου:
υπερπολυτελής και πάντα στιλάτη.
Ελπίζουμε εσείς και οι δικοί σας να απολαμβάνετε τις διακοπές σας παρέα.
Άντε χάσου, Λάντο.
Διακοπές... Κοπές σας παρέα. Οπές σας παρέα.
Μερικές φορές αυτό είναι δύσκολο.
Λέια;
Στρατηγός Οργκάνα για σένα.
Σωστά. Συγγνώμη, στρατηγέ.
Φιν, σε πειράζω. Φαίνεσαι κάπως χαμένος.
Με απασχολούν διάφορα.
Όπως το να απολαμβάνω την κάθε στιγμή όπως είπε ο μάστερ Κενόμπι.
Ο Όμπι-Ουάν Κενόμπι σε προέτρεψε να διασκεδάσεις;
Αλήθεια; Ο Όμπι-Ουάν; Κενόμπι;
Και μετά, ο Άνακιν Σκαϊγουόκερ μού είπε να κάνω ό,τι μ' αρέσει.
Πέρασα περισσότερη ώρα σήμερα με φαντάσματα, παρά με φίλους.
Χωρίς παρεξήγηση, στρατηγέ. Αρχίζω να μετανιώνω που έκανα αυτό το ταξίδι.
Φιν, όλοι μας έχουμε ανάγκη να ξεφεύγουμε πού και πού. Εγώ πάντως σίγουρα.
Εσύ; Η ηρωίδα πολέμου; Η στρατηγός της Αντίστασης;
Κι εσύ είσαι όλα αυτά.
Τότε, γιατί δυσκολεύομαι τόσο;
Γιατί μερικές φορές οι διακοπές δεν είναι απλώς διασκέδαση, αλλά πολλά περισσότερα.
Κάτσε να σου πω για ένα ταξίδι που πήγα κάποτε με τον Χαν.
Είχαμε κανονίσει οικογενειακό ταξίδι
πηγαίνοντας τον γιο μας για να ξεκινήσει την εκπαίδευσή του ως Τζεντάι.
Πρώην αποικία με ορυχεία την εποχή της Αυτοκρατορίας,
ο Μίμπαν φιλοξενεί πλέον πολλά ιστορικά αξιοθέατα, συμπεριλαμβανομένου και αυτού:
του τέταρτου μεγαλύτερου σβόλου λάσπης στον γαλαξία.
Εδώ πρωτογνώρισα τον Τσούι. Δεν είναι σπουδαίο, Μπεν;
"Σπουδαίο"; Όταν οι στρατιώτες σ' έριξαν μαζί του σ' έναν λάκκο για να σε φάει;
Ναι... Καλές εποχές.
Και τώρα ακολουθήστε με για να σας δείξω τον τρίτο μεγαλύτερο σβόλο λάσπης.
Τι λες, φιλαράκο; Καλή φάση, ε;
Να σου πάρω μπλουζάκι;
Χωρίς παρεξήγηση, μπαμπά, όταν είπες ότι θα σταματούσαμε για διασκέδαση,
υπέθεσα ότι θα κάναμε κάτι πραγματικά διασκεδαστικό.
Ποιος λέει ότι αυτό δεν είναι;
Εγώ... κόλλησα!
Έχει συναίσθηση ο Μπεν πόσο τυχερός είναι;
Δεν πήγα ποτέ μου οικογενειακές διακοπές μικρός, ούτε οικογένεια είχα.
Μεγαλώνει, Χαν.
Δεν θέλει να χασομερά με τις αναμνήσεις του πατέρα του.
Θέλει δικές του περιπέτειες.
Δικές του περιπέτειες;
Τσούι, βάλε πορεία για τον Έντορ.
Χαν, δεν σου 'λεγα ότι Μπεν δεν θέλει να χασομερά με τις αναμνήσεις σου;
Καμία σχέση. Άνοιξε ένα νέο χλιδάτο θέρετρο.
Θα περάσουμε ωραία όλοι μαζί. Τι λες, γιε μου;
Μπαμπά, ξέρεις τι θα 'χε όντως πλάκα;
Αν μας πήγαινα εγώ εκεί.
Να πιλοτάρεις το Falcon; Μια μέρα ίσως, όταν θα 'χεις μεγαλώσει.
Δεν μ' αφήνεις ποτέ να κάνω τίποτα.
Εσύ οδηγούσες στην ηλικία του.
Σπίντερ και μοτοσακό. Και τράκαρα. Συνέχεια. Δεν είναι έτοιμος.
Μήπως εσύ δεν είσαι έτοιμος;
Είμαι έτοιμος. Απόλυτα έτοιμος. Δεν είμαι έτοιμος για τι;
Να τον αφήσεις ελεύθερο.
Εντάξει. Έντορ, σου ερχόμαστε.
Δεν φανταζόμουν ακριβώς αυτό.
Μα θα το ευχαριστηθούμε!
Τι θα 'λεγες να πηγαίναμε μαζί καμιά βόλτα;
Γιατί δεν πάμε στου θείου Λουκ;
Ο Μπεν έχει δίκιο, Χαν. Αυτό το μέρος είναι ρημαδιό.
Προτιμάμε τον όρο "ρουστίκ των Ίγουοκ", υψηλοτάτη.
Καλώς ήλθατε στα παραλίμνια χωριά του Έντορ.
Είμαι ο Γουίκ Κούπερ, διαγαλαξιακός μπον βιβέρ και ιδιοκτήτης.
Παρακαλώ, όμως, να με λέτε κύριο Κούπερ.
Κι επιτρέψτε μου να πω ότι είμαστε ενθουσιασμένοι
που φιλοξενούμε τους διακεκριμένους Οργκάνα-Σόλο. Σας περιμένει η πολυτέλεια.
Αμάν!
Βλέπω πως βρήκατε τη λίμνη Ίγουοκ.
Είσαι καλά, μικρέ;
Τα μάτια σου είναι σαν να έβλεπες έκλειψη δίδυμων ήλιων.
Εγώ...
Από δω η κόρη μου, η Σιντέρο. Χαιρέτα τους καλεσμένους μας, πριγκίπισσα.
Μπαμπά, μη με λες... Πριγκίπισσα Λέια Οργκάνα! Τι τιμή!
Γεια σου, Σιντέρο. Από δω ο Χαν κι ο Τσουμπάκα.
R2-D2;
Κι εγώ είμαι ο C-3PO, ανθρωποειδ...
Δεν μου είπες ότι θα έμεναν σ' εμάς!
Τι ωραία! Μου δίνεις και κάνα φράγκο;
Θα βρεθώ με τη Μάλνορ στο σνακ μπαρ.
-Είναι... -Δεν το λέω.
Είναι σνακ!
Φυσικά, μικρή μου ποργκιπούλα. Δείξε στον Μπεν την παραλία.
Εγώ; Να πάω μ' αυτήν;
Μιλάει κιόλας. Έλα, μικρέ.
Κι η βόλτα με το σπίντερ;
Μπορεί να έχει άλλα ενδιαφέροντα.
Ίσως αργότερα. Καλά να περάσετε.
Και τώρα, περάστε στη ρεσεψιόν, μιλαίδη. Και μι-φίλε.
Δεν το πιστεύω πως είσαι γιος της Λέια Οργκάνα.
Είναι τόσο απίθανη! Η ζωή σου πρέπει να 'ναι συναρπαστική.
Έχεις πιλοτάρει το Millennium Falcon;
Και βέβαια. Έτσι δεν είναι, Μπεν;
Βασικά...
Με θαύμασαν οι κοπελιές; Μόλις έκανα ρεκόρ ταχύτητας στη λίμνη.
Ποιος είναι τούτος;
Κόφ' το, Ραντ. Από δω ο Μπεν Σόλο.
Μας έλεγε πώς είναι να πιλοτάρεις το Millennium Falcon.
Αυτή εδώ η ποντικόφατσα;
Δεν φτάνει να πιάσει τα όργανα, όχι να πιλοτάρει.
Πετάω συνέχεια με το Falcon.
Επειδή σε λένε Σόλο, δεν σημαίνει ότι είσαι και πιλότος.
Ναι; Θα το αποδείξω.
Σόλο; Επειδή είσαι συνέχεια σόλο;
Το πιάσατε; Σόλο. Μόνος. Επειδή είναι ζουμπάς.
Σόλο... Τον καημένο!
Κι αυτός είναι ο υπολογιστής του σκάφους. Τα συστήματα υπερδίνησης...
Σε παρακαλώ, μην κάθεσαι στη θέση του μπαμπά.
Και μην αγγίξεις το ζάρι του. Και μην τολμήσεις ν' αγγίξεις το...
-Προσδεθείτε, νιάνιαρα! -...πηδάλιο!
Ναι!
Πολύ μεγάλη η διαδρομή μέχρι τη ρεσεψιόν.
Κοντεύουμε να φτάσουμε.
Ομολογώ πως όταν είδα τα ονόματά σας στη λίστα φιλοξενούμενων, παραξενεύτηκα.
Καλά τα λες, Τσούι. Δεν είδαμε ούτε ένα Ίγουοκ από την ώρα που φτάσαμε.
Φάτε τη γλώσσα σας. Ίγουοκ...
Φαίνονται χαριτωμένα και αγαπησιάρικα, αλλά στην πραγματικότητα είναι τερατάκια.
Μάλιστα, γι' αυτό ακριβώς ήθελα να σας μιλήσω!
Να πάρει η ευχή! Είδατε; Τέρατα.
Δεν θ' ανεχτώ άλλο τα καπρίτσια σας, φρικιά!
Δείτε ποιους έχω στο πλευρό μου τώρα.
Ακριβώς. Σωστά μαντέψατε: η Λέια Οργκάνα κι ο Χαν Σόλο, οι ήρωες της Επανάστασης,
κολλητάρια του Γουίκ Κούπερ.
Τα ξέρουμε αυτά τα μαλλιαρά πλάσματα.
Γουίκετ; Γουίκετ!
Είμαι και πάλι χρυσός θεός. Λατρέψτε με ελεύθερα.
Τι συμβαίνει, Γουίκ;
Ναι. Αρχίζω να πιστεύω ότι εδώ δεν είναι η ρεσεψιόν.
Ενδεχομένως, είχα αλλότρια κίνητρα που σας έφερα εδώ.
Ξέρετε, οι ντόπιοι δεν θα το 'λεγα πως είναι "ενθουσιασμένοι"
με το θέρετρό μου, και προσπαθούν να με διώξουν.
Ξέρετε τώρα, τα συνηθισμένα: πετάνε πέτρες,
ρίχνουν τις σκηνές στη λίμνη, απειλούν να φάνε τους πελάτες.
Έτσι, έλεγα πως άμα τους μιλούσε κάποιος σαν εσάς,
ίσως έκαναν πίσω.
Και τώρα που βλέπω ότι είστε φίλοι...
Δεν ξέρω. Οι οικιστικές διαφωνίες δεν είναι το φόρτε μας.
Άλλωστε, αυτοί είναι οι γηγενείς εδώ.
Ξέρω, αλλά κάποιος που στάθηκε άτυχος; Πού έκλεισε κακή συμφωνία;
Πού είναι έξω από τα νερά του;
Κάτι μου θυμίζει αυτό.
Υψηλοτάτη, δεν θέλω να σας πιέσω, αλλά μήπως γίνεται να προχωρήσουμε;
Ελπίζω οι διακοπές να κυλούν καλύτερα για τον Μπεν.
Ναι!
Αυτό δεν είναι καθόλου απίθανο. Θέλω να γυρίσω σπίτι.
Κάνε κάτι, Μπεν.
Τι είπε; Συγγνώμη, δεν μιλάω κορακίστικα.
Δεν έχω μεγάλη ευφράδεια στη διάλεκτό τους,
αλλά νομίζω ότι σας αποκάλεσε "γλοιώδες απόβρασμα της κοινωνίας".
Πώς τολμάτε, κύριε; Εσείς καλείτε κόσμο σε μπάρμπεκιου για να τους φάτε.
Αποδεικνύετε αυτό που λέω!
Καλά νέα. Το πρόβλημα λύθηκε. Τα Ίγουοκ συμφώνησαν να κάνουν πίσω υπό έναν όρο.
-Οτιδήποτε. -Αν γίνετε συνεταίροι.
Δέχομαι με μεγάλη μου χαρά. "Γουίκ και Γουίκετ." Ακούγεται καλά.
Εντάξει. "Γουίκετ και Γουίκ."
Ο Μπεν.
-Τι συμβαίνει; -Ο γιος μας κινδυνεύει.
Πού το ξέρεις;
Το ξέρω.
Κατέβασέ το, Ραντ!
Είπες να το ανεβάσω; Αμέσως.
-Εμπρός; -Δώσε μου τον γιο μου!
-Για σένα. -Μπεν, είσαι καλά; Τι ήταν αυτό;
Γιατί μας έφερες μέσα σε πεδίο αστεροειδών;
Δεν το 'θελα!
Πεδίο αστεροειδών; Δεν υπάρχουν τέτοια πεδία γύρω από τον Έντορ. Θα 'ναι...
Απ' το Άστρο του Θανάτου.
Μη φοβάστε. Θα σας φέρουμε πίσω με ασφάλεια.
-Πώς; -Δεν ξέρω.
Χαν, ώρα να το πάρεις απόφαση.
Μπεν, θα πιλοτάρεις το Falcon.
Εγώ;
Κύριε, οι πιθανότητες ένα παιδί να βγει επιτυχώς από ένα πεδίο με θραύσματα
είναι περίπου 5.738.000 προς...
Μη λες τα ποσοστά στον γιο μου. Το 'χεις, Μπεν.
Κάνε στην άκρη, ποντικόφατσα.
Λοιπόν, κατ' αρχάς, μετάφερε όλη την ισχύ στις μπροστινές ασπίδες.
Αυτοί εκεί οι διακόπτες.
Μετά, φρόντισε να διαλύσεις μερικά θραύσματα.
Μπορείς να στείλεις κάποιον στα λέιζερ;
Πηγαίνω.
Εντάξει. Και τώρα τι;
Σόλο είσαι. Τώρα πιλοτάρεις.
Μάλνορ, ρίξε!
Το πέτυχα!
Μπράβο, μικρή! Μην το πάρεις πάνω σου.
Προσοχή, Μπεν!
Δεν θα τα πήγαινα καλύτερα από σένα.
Είναι σίγουρα εντάξει;
Απολύτως.
Τότε, μπορεί κάποιος να κόψει το σχοινί;
Έχει κατέβει το αίμα στο κεφάλι μου.
R2, δόξα στα άστρα, είσαι ασφαλής!
Ωραία, μπάρμπεκιου!
Γλυκό μου κοριτσάκι!
Ο μπαμπάκας χαίρεται πολύ που η γενναία ποργκιπούλα του είναι καλά.
-Μπαμπά, μας βλέπουν όλοι. -Δεν με νοιάζει.
Ευχαριστώ, Τσούι.
Μπεν! Ήσουν καταπληκτικός πριν με τα λέιζερ και τις εκρήξεις,
και τις στροφές στο... Θεούλη μου.
Δεν ήταν τίποτα.
Τα λέμε, Μπεν.
Οι καλύτερες διακοπές όλων των εποχών!
Κι εμένα μου θα λείψεις, Τσούι.
Θα λατρέψεις την εκπαίδευση με το φωτόσπαθο.
Κοίτα μη χάσεις κάνα χέρι. Γιατί το 'χουμε στην οικογένειά μας.
-Καλά, μαμά. -Σ' αγαπάμε πολύ.
Πιλοτάρισες το Falcon μέσα από θραύσματα,
έσωσες την παρτίδα κι έλαβες το πρώτο σου φιλί.
Μπαμπά!
Θέλω να πω, δεν ήταν τόσο χάλια το ταξίδι, έτσι;
-Μάλλον όχι. -Λοιπόν, έφτασε η ώρα.
-Ναι. -Ν' ακούς τον θείο σου τον Λουκ.
Εντάξει.
Γιε μου; Σ' αγαπάω.
Το ξέρω.
-Ήταν δύσκολος; -Ποιος;
Ο αποχαιρετισμός.
Ήταν... ό,τι πιο δύσκολο. Αλλά είχε έρθει η ώρα. Γιατί ρωτάς;
Γιατί αρχίζω να αμφιβάλλω αν μπορώ να το κάνω εγώ.
Ο καθένας μας θα πάρει άλλον δρόμο.
Η Ρέι θα ψάξει για ναούς των Τζεντάι στις Άγνωστες Περιοχές.
Ο Πο θα εκπαιδεύει πιλότους. Η Ρόουζ φεύγει για αποστολές βοήθειας
κι εγώ θα οργώνω τον γαλαξία για να βρω άλλους σαν εμένα,
άτομα που νιώθουν έντονα τη Δύναμη.
Ποιος ξέρει πότε θα ξαναβρεθούμε μαζί;
Ίσως γι' αυτό τούτο το ταξίδι είναι τόσο δύσκολο.
-Για όλους σας. -Όλους μας;
Μήπως κανείς σας δεν είναι έτοιμος για αποχαιρετισμούς;
Φιν, ένας σοφός Τζεντάι μού είπε κάποτε "Κανείς δεν χάνεται ποτέ".
Ευχαριστώ, στρατηγέ.
-Να ο αφέντης Φιν. -Φάγαμε τον τόπο να σε βρούμε.
-Κι εγώ έψαχνα εσάς. -Συγχώρεσέ μας, φιλαράκο.
Για ποιο πράγμα;
Κανόνισες αυτές τις διακοπές για να είμαστε παρέα,
όμως, φύγαμε όλοι μας και κάναμε τα δικά μας.
Δεν πειράζει. Συνειδητοποίησα ότι κανόνισα αυτό το ταξίδι για ν' αποφύγω κάτι:
τον αποχαιρετισμό.
Δίκιο έχει.
-Κι εγώ το αισθάνομαι. -Αυτό το ταξίδι είναι το τέλος.
Ακριβώς. Σ' ένα ταξίδι, όμως, σημασία δεν έχει ο προορισμός,
αλλά η διαδρομή. Να απολαμβάνεις τις στιγμές όσο διαρκούν.
Όχι. Μην τολμήσεις. Μη με κάνεις να βάλω τα κλάματα.
Θυμάσαι πώς πρωτογνωριστήκαμε;
FN-2187. Δεν έχω άλλο όνομα.
Δεν πρόκειται να σε λέω έτσι. Θα σε φωνάζω "Φιν", εντάξει;
Εσύ με βάφτισες, Πο.
Ορίστε, μ' έκανες να βάλω τα κλάματα.
Και Ρέι, θυμάσαι την αγορά στον Τζακού;
Ακολούθα με.
Έδωσες σκοπό στη ζωή μου, Ρέι. Και Ρόουζ, εσύ μου έδωσες ελπίδα.
Γιατί με σταμάτησες;
Σ' έσωσα. Έτσι κερδίζουμε: σώζοντας ό,τι αγαπάμε.
Μου συνέστησαν να κάνω αυτό που μ' αρέσει.
Μ' αρέσει να πολεμάω στο πλάι όλων σας. Θα μου λείψει αυτό.
Δεν ήθελα να το παραδεχτώ, αλλά δεν ήθελα να λήξει αυτό το συναίσθημα.
Γι' αυτό οργάνωσα τούτο το ταξίδι.
Μα με τις αναμνήσεις που μοιραζόμαστε, κανένας δεν χάνεται ποτέ.
Μόλις ξεκίνησε αυτό το ταξίδι! Ξέρω τι να κάνουμε τώρα.
-Ελπίζω να μην έχει να κάνει με σκουπίδια. -Ομαδική αγκαλιά; Ελάτε.
Αισθάνομαι όντως πολύ ευχάριστα. Τσουμπάκα!
Όχι, Τσούι. Μια χαρά είναι η αγκαλιά.
Ελπίζουμε να απολαμβάνετε την περιπέτειά σας στο Halcyon.
Αν και κάθε ταξίδι κάποτε ολοκληρώνεται, οι αναμνήσεις δεν τελειώνουν ποτέ.
Σας ευχαριστούμε που μας προτιμήσατε και είθε η Δύναμη να είναι μαζί σας.
Απόδοση διαλόγων: Φίλιππος Ηρακλειώτης